พอดีว่าอยากรู้ว่าเป็นด่างขาวหรือเปล่า เป็นตรงบริเวณที่แขนข้างขวาที่เดียวค่ะ ไม่ได้เป็นแบบจุดเล็กๆแต่ด่างเป็นสีขาวเป็นวงกลมช่วงบริเวณใกล้หัวไหล่ค่ะ เท่าที่จำความได้น่าจะพึ่งเป็นตอนประมาณป.3-ป.4 ค่ะเลยทำให้ไม่กล้าที่จะใส่สายเดี่ยวเพราะมันค่อนข้างเห็นได้ชัดค่ะ แล้วไม่ทราบว่าจะรักษาด้วยวิธีไหนได้คะ?
สวัสดีค่ะ ด่างขาว เป็นโรคที่เกิดความผิดปกติกับเซลล์ที่ทำหน้าที่สร้างเม็ดสีผิว ซึ่งเซลล์ดังกล่าวอาจถูกทำลายหรือหยุดการสร้างเม็ดสีผิว จึงทำให้เกิดเป็นด่างสีขาวคล้ายน้ำนมตามผิวหนัง มักไม่คัน ไม่เจ็บปวดอะไร อาจจะขยายใหญ๋ขึ้นได้ตามกาลเวลาและมีช่วงที่โรคเห่อหรือโรคสงบ วินิจฉัยได้ค่อนข้างง่ายจากการตรวจร่างกาย แนะนำพบแพทย์ทั่วไปหรือแพทย์ผิวหนังเพื่อให้ได้การวินิจฉัยที่แน่นอนอีกครั้งการรักษามีตั้งแต่การทายาสเตียรอยด์ หรือยา protopic เพื่อลดการลาม กรณีลุกลามมากอาจมียาทาหรือยาฉีดสเตียรอยด์ให้ชั่วคราว และในบางรายที่ตอบสนองต่อยาไม่ดี อาจมีข้อบ่งชี้ในการฉายแสงอาทิตย์เทียมเฉพาะที่ แนะนำปรึกษาแพทย์ที่รพ.อีกครั้งว่ามีเครื่องดังกล่าวหรือไม่ เบื้องต้นไม่ไปแกะเกาเพราะจะทำให้ผื่นลุกลามมากขึ้นได้ และควรทาครีมกันแดดเพื่อป้องกันอ่านเพิ่มเติม